Държавен вестник, бр. 22, 2005 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  22
(3) Към търговските наименования могат да
се добавят и други означения, които посочват
растителния или животинския вид, от който са
произведени продуктите, начина на тяхната
употреба или определения, свързани с метода
на производство, доколкото те не противоре-
чат на чл. 6б от Закона за храните. Географски
имена могат да се използват в търговските на-
именования, доколкото това не противоречи на
права, защитени по Закона за марките и геог-
рафските означения.
(4) Определението “растителен” може да се
използва в търговските наименования на маз-
нините за мазане, включени в приложение № 2,
т. 2, ако продуктът се състои изцяло от расти-
телни мазнини или съдържанието на мазнини
от животински произход е не повече от 2 на сто.
Това изискване се отнася и за случаите, когато
в наименованието е посочен точно видът на
растителната мазнина.
(5) Определението “традиционен” може да
се използва заедно с търговското наименова-
ние “масло” съгласно приложение № 2, т. 1.1,
ако маслото е произведено непосредствено от
мляко или от млечна сметана.
Чл. 4. (1) Мазнини за мазане се етикетират
в съответствие с изискванията на Наредбата за
изискванията за етикетирането и представяне-
то на храните, приета с Постановление № 136
на Министерския съвет от 2000 г. (обн., ДВ,
бр. 62 от 2000 г.; изм. и доп., бр. 40 от 2002 г.,
бр. 19 и 100 от 2003 г. и бр. 98 от 2004 г.).
(2) На етикета се обявяват задължително и
следните данни:
1. търговското наименование в съответст-
вие с приложение № 2;
2. общото съдържание на мазнини като про-
центно съотношение спрямо общата маса на
продукта, определено към момента на произ-
водството;
3. за мазнините за мазане, включени в при-
ложение № 2, т. 3—съдържанието на растител-
ни, млечни и други животински мазнини в низ-
ходящ ред според количественото съдържание,
изразено като процентно съотношение спрямо
общата маса на продукта, определено към мо-
мента на производството;
4. процентното съдържание на сол спрямо
общата маса на продукта към момента на про-
изводството.
(3) Всички данни върху етикета трябва да са
написани по ясен и разбираем начин, да са раз-
положени на място, лесно за виждане, и да не се
изтриват при манипулиране, употреба и съхра-
няване на продукта.
Чл. 5. (1) Съдържанието на мазнина в маз-
нините за мазане се посочва като средна вели-
чина в проценти с цяло число, като при необхо-
димост средното съдържание на мазнина се
закръглява.
(2) Съдържанието на мазнина в мазнините
за мазане, определени в приложение № 2, т. 1.1,
2.1 и 3.1, не трябва да бъде по-малко от посоче-
ното на етикета на мазнината за мазане съдър-
жание на мазнина.
(3) Съдържанието на мазнини в останали-
те мазнини за мазане съгласно приложение
№ 2 съответства на означеното, когато са спа-
зени допустимите отклонения съгласно при-
ложение № 3.
Чл. 6. (1) Мазнините за мазане могат да бъ-
дат означени като такива с намалено съдържа-
ние на мазнини, ако съдържанието на мазнини
е не по-малко или равно на 62 на сто, но повече
от 41 на сто. Означението “с намалено съдър-
жание на мазнини” може да замени обозначе-
нието “3/4”, използвано в приложение № 2.
(2) Мазнините за мазане могат да носят оз-
начението “лек”, ако съдържанието на мазни-
ни е равно или по-малко от 41 на сто. Означе-
нието “лек” може да замени означението “1/2”,
използвано в приложение № 2.
(3) За означаване на продуктите съгласно
приложение № 2, т. 2.3 вместо търговското на-
именование “маргарин 1/2” може да се използ-
ва наименованието “халварин” или “минарин”.
Чл. 7. (1) Наименованието “масло” или про-
изводните на “масло” могат да се използват при
означаването на съставни продукти, пускани на
пазара, чиято основна съставка е масло по сми-
съла на Наредбата за специфичните изисква-
ния към наименованията и етикетирането на
мляко и млечни продукти, предлагани на паза-
ра, приета с Постановление № 28 на Министер-
ския съвет от 2004 г. (ДВ, бр. 11 от 2004 г.), ко-
ито съдържат най-малко 75 на сто млечна маз-
нина, произведени са от масло съгласно прило-
жение № 2, т. 1.1 и други хранителни съставки,
посочени в описанието на съставния продукт.
(2) Наименованието “масло” или производ-
ните на “масло” могат да се използват при оз-
начаването на съставни продукти, пускани на
пазара, чиято основна съставка е масло по сми-
съла на Наредбата за специфичните изисква-
ния към наименованията и етикетирането на
мляко и млечни продукти, предлагани на паза-
ра, които съдържат най-малко 62 на сто, но по-
малко от 75 на сто млечна мазнина, произведе-
ни са от масло съгласно приложение № 2, т. 1.1
и други хранителни съставки, посочени в опи-
санието на съставния продукт. Тези съставни
продукти трябва да бъдат обозначени като “мас-
лена заготовка”.
(3) Наименованието “масло” може да се из-
ползва и за означаване на продуктите съгласно
приложение № 4.
(4) При етикетиране на съставен продукт се
посочва съдържанието на млечна мазнина, а
когато и другите съставки на продукта съдър-
жат мазнини—и общото съдържание на мазни-
на съгласно чл. 5.
Г л а в а  т р е т а
КОНТРОЛ ЗА СПАЗВАНЕ НА ИЗИСКВАНИЯ-
ТА КЪМ МАЗНИНИТЕ ЗА МАЗАНЕ
Чл. 8. (1) Контролът по изпълнението на
изискванията към мазнините за мазане се осъ-
ществява от органите на държавния контрол по
Закона за храните.